b'\n_START_ARTICLE_\nIvan Grubi\xc5\xa1i\xc4\x87\n_START_PARAGRAPH_\nIvan Grubi\xc5\xa1i\xc4\x87 (Dicmo, 20. lipnja 1936. - 19. o\xc5\xbeujka 2017.), hrvatski katoli\xc4\x8dki prezbiter i politi\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nMaturirao je 1956., u Biskupskoj klasi\xc4\x8dnoj gimnaziji u Splitu. Diplomirao je 1962., na Katoli\xc4\x8dkome bogoslovnom fakultetu u Zagrebu, a 1982. na Filozofskom fakultetu u Zadru, sociologiju i filozofiju. Doktorirao je 1995. na Filozofskom fakultetu u Zagrebu, s temom Religiozno pona\xc5\xa1anje katolika u Dalmaciji sredinom 80-ih i vrednovanje toga pona\xc5\xa1anja._NEWLINE_Predavao je na Katehetskom institutu Katoli\xc4\x8dkoga bogoslovnog fakulteta u Zagrebu, na Teolo\xc5\xa1ko-katehetskom institutu u Splitu i na Hrvatskim studijima. Iako je u mirovini, predaje na Pomorskom i Filozofskom fakultetu u Splitu. Na izborima 2011. izabran je za zastupnika u Hrvatskom saboru, kao neovisni kandidat na vlastitoj listi zvanoj "Savez za gra\xc4\x91ansku i eti\xc4\x8dnu Hrvatsku". Vodstvo Katoli\xc4\x8dke Crkve mu je branilo od po\xc4\x8detka kandidaturu za aktivno bavljenje politikom nije dozvoljeno no on se nije obazirao na te zabrane. Zbog toga mu je Splitsko-makarska nadbiskupija, tj. nadbiskup Marin Bari\xc5\xa1i\xc4\x87 izrekao kaznu obustave \xe2\x80\x93 suspenzije vr\xc5\xa1enja ispovijedanja, propovijedanja i slavljenja mise te zabranu no\xc5\xa1enja sve\xc4\x87eni\xc4\x8dkog odijela zbog toga. Grubi\xc5\xa1i\xc4\x87 se \xc5\xbealio , no Vatikanska Kongregacija za kler odbila je njegovu \xc5\xbealbu. Bez obzira na suspenziju Grubi\xc5\xa1i\xc4\x87 je nastavio s politi\xc4\x8dkim djelovanjem. Njegov polii\xc4\x8dki aktivizam je od po\xc4\x8detka privla\xc4\x8dio pa\xc5\xbenju javnosti budu\xc4\x87i da su njegovi stavovi \xc4\x8desto bili jako razli\xc4\x8diti od stavova ve\xc4\x87ine sve\xc4\x87enstva unutar Hrvatske. Zalagao se za reviziju pa \xc4\x8dak i raskid Vatikanskih ugovora izme\xc4\x91u Republike Hrvatske i Svete stolice pa \xc4\x8da\xc4\x8dime bi se smanjila koli\xc4\x8dina novca koju godi\xc5\xa1nje R. Hrvatska daje Katoli\xc4\x8dkoj Crkvi. Tako\xc4\x91er se protivio nastavi vjeronauka u dr\xc5\xbeavnima \xc5\xa1kolama.\n_START_SECTION_\nPostignu\xc4\x87a i nagrade\n_START_PARAGRAPH_\nBio je inicijator i jedan od utemeljitelja Hrvatske akademske udruge Split \xe2\x80\x93"\xc4\x8covjek nadasve", pokreta\xc4\x8d je i voditelj tribina Suvremeno dru\xc5\xa1tvo i duhovnost te Znanost i dru\xc5\xa1tvo. Autor je 12 knjiga i urednik \xc4\x8detiri zbornika. Pokreta\xc4\x8d je i odgovorni urednik \xc4\x8dasopisa Dijalog._NEWLINE_Dobitnik je Dr\xc5\xbeavne nagrade za promid\xc5\xbebu i popularizaciju znanosti, Godi\xc5\xa1nje nagrade Grada Splita, Nagrade "Velimir Terzi\xc4\x87", za promid\xc5\xbebu demokracije u Hrvatskoj, te Nagrade Slobodne Dalmacije za \xc5\xbeivotno djelo. Predsjednik Mesi\xc4\x87 ga je odlikovao Redom Danice hrvatske s likom Marka Maruli\xc4\x87a, za osobite zasluge u kulturi, 2007. godine.'